Tecumseh

Tecumseh (doslova Letiaca hviezda, iné mená: Tecumtha, Tekamthi; * 1768 – † 5. október 1813, Moraviantown, Ontário, Kanada) bol náčelník  severoamerického indiánskeho kmeňa Šóníov.

Životopis 
Tecumseh vytvoril úniu indiánskych kmeňov, s ktorou sa postavil na odpor bielym osadníkom prenikajúcim na západ (tzv. Tecumsehova vojna). Na čas sa mu podarilo expanziu bielych osadníkov celkom zastaviť a poraziť ich milície a menšie vojenské jednotky v sérii bitiek, napriek tomu americká armáda počas jeho neprítomnosti napadla jeho hlavné sily pri Tippecanoe a jeho brat Tenskwatawa dokázal počas niekoľkých hodín zničiť dielo, ktoré Tecumseh budoval desaťročia, keď nechal bojovníkov vykrvácať pri opakovaných frontálnych útokoch na nepriateľa vyzbrojeného delostrelectvom. Tecumseh bol potom nutený vojnu obmedziť. Boje obnovil ako spojenec Angličanov v Anglo-americkej vojne. Bojoval po boku britského generála Isaaca Brocka, s ktorým v roku 1812 dobyl Detroit. Briti mu prepožičali hodnosť generála britskej armády. Padol v bitke na rieke Thames 5. októbra 1813. Po jeho smrti sa zvyšok ním vytvorenej indiánskej koalície rozpadol.

Iné projekty

Externé odkazy 
 web.Archive.org: GeoCities.com: Tecumseh, Shawnee Warrior 

Náčelníci severoamerických Indiánov
Dejiny USA
Narodenia v 1768
Úmrtia v 1813